મળતી માહિતી મુજબ હાલ પ્રકાશ ટોકિઝથી રૂસ્તમવાડી થઈ વિરાવળ જતા અંદાજે 2.6 કિલોમીટર રોડ બનાવવાની શરૂઆત થઈ ચૂકી છે. અંદાજે 13 કરોડ રૂપિયાનો માતબર ખર્ચ માટે કરાશે. રૂસ્તમવાડી નજીક જે મકાનો નડતરરૂપ હતા તે દૂર કરવામાં આવ્યા છે. જે કામગીરી પાલિકાએ પૂરી કરી છે. હવે રૂસ્તમવાડી નજીક એક મંદિર આવે છે. જોકે અંગે પાલિકાના સિટી ઈજનેર રાજુ ગુપ્તાએ જણાવ્યું કે મંદિર પ્રશ્ને વાટાઘાટો જારી છે અને સકારાત્મક પ્રત્યુત્તર મળતા પ્રશ્ન હલ થઈ જશે. રીંગરોડ જે તૈયાર થઈ રહ્યો છે તેમાં કેટલીક જગ્યાએ પહોળાઈ 24 મીટરની છે તો કેટલીક જગ્યાએ 12 મીટરની રખાનાર હોવાનું જાણવા મળ્યું છે. ભેંસતખાડાથી ઈસ્લામપુરાના 300થી 400 મીટરની સંપાદનની સમસ્યા છે. નવસારી પાલિકાની એક્ઝિક્યુટીવ કમિટીના ચેરમેન પ્રેમચંદ લાલવાણીએ જણાવ્યું કે મોટાભાગનો રીંગરોડ નવા વર્ષમાં તૈયાર થઈ જશે. સંપાદન સંદર્ભે પણ વાટાઘાટ જારી છે અને પ્રશ્ન પણ હલ થઈ જશે.